ایران, آذربایجان بیلن ارمنستان چیگره سیده "خیبر فاتح لری" ناملی حربی تطبیقات باشلتدی.
پیاده کوچ لری قوماندان لیگی تامانیدن اوتکزیلیاتگن اوشبو تطبیقات گه زرهی واسطه لر, توپچی قطعه لری, اوچووچیسیز اوچاق لر, الکترونیک اوروش بولیم لری و تیک اوچر لر اشتراک قیلماقده.
آذربایجان جمهوررئیسی الهام علی اف نینگ ایران نینگ آلدین چیگره ده اوتکزگن تطبیقاتی گه عکس العمل کورسه تیشی آرتیدن اوشبو تطبیقات نینگ اوتکزیلیاتگن لیگی دقت گه سزاوار بیر موضوع نی تشکیل ایتماقده.
علی اف, 27- سپتامبر کونی انادولو آژانسی بیلن قیلگن مصاحبه سیده بیرگن بیاناتیده, ایران گه عاید موتر لرنینگ اشغال دن قوتقریلگن قاره باغ منطقه سی گه ناقانونی روشده  یوباریلگن لیگی نی معلوم قیلگن ایدی.
آذربایجان نینگ اشغال دن قوتقریلگن منطقه گه یوباریلگن اوشبو موتر لرنی تیکشیره باشله شی آرتیدن ایران نینگ آذربایجان چیگره سیده تطبیقات اوتکزیش گه قرار قیلگن لیگی نی بیلدیرگن علی اف, "بیرینچی دن شونی بیلدیریشی میز کیره ک که هر اولکه نینگ اوز حدود لری ایچیده هر خیل تطبیقات اوتکزیشی ممکن.  لیکن نیمه اوچون حاضرگی کونده و نیمه اوچون بیزنینگ چیگره میزده بو تطبیقات اوتکزیله دی؟" دییه قید ایتگن ایدی.
حادثه پایتخت تاشکینت ده یوزبیرگن
